《传报广寇劫予邑之西南燔杀惨甚罗文庄公旧宅刘两江先生舍皆为烟烬为之掩涕》
明代·胡直

传闻烽火照青螺，旧国其如战伐何。四海尽看悲剑戟，三江无处慎风波。

邺侯书架空飞焰，陶令家园遍荷戈。掩涕不能重借问，洗兵谁为挽天河。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。